Denne filen inneholder informasjon som skal gjøre deg i 
i stand til å installere smartkortstøtte for linux manuelt.
Det anbefales å bruke installasjonsskriptet og eventuelt ringe brukerstøtte dersom skriptet ikke fullfører riktig.

Logg deg først inn som root og gå til denne katalogen.
Kopier filen libJniPcsc5.so til /usr/local/lib og /usr/lib

cp -uf libJniPcsc5.so /usr/local/lib
cp -uf libJniPcsc5.so /usr/lib

Legg til /usr/local/lib som en egen linje i /etc/ld.so.conf, opprett filen dersom den ikke eksisterer.
echo /usr/local/lib >> /etc/ld.so.conf

Oppdater oversikt over delte biblioteker
ldconfig

Deretter må du finne ut hvor java runtime som blir brukt av din nettleser er installert. Hvordan du enklest finner dette varierer med nettleser og os.
Installasjonsskriptet finner alle jre installasjoner.
Når du har funnet jre installasjonen kopierer du filene jnipcsc5.jar og libJniPcsc5.so til <jre-inst>/lib/ext
(Grunnen til at so filen også må kopieres er at Opera ikke leter etter denne i LD_LIBRARY_PATH)
cp -uf jnipcsc5.jar <jre-inst>/lib/ext/.
cp -uf libJniPcsc5.so <jre-inst>/lib/ext/.

Dersom du ikke har filen pcscd i katalogen /sbin må du lage en softlink til den der.
ln -s /usr/sbin/pcscd /sbin/pcscd
Dette fordi oppstartsfilene til pcsc forventer å finne den i /sbin samtidig som den ikke alltid blir lagt der.
